Document ID: /roh_data/filtered/fineweb-2-filterrobots_roh.jsonl.gz/41088

Pervi da sieu minz istoric bain mantgnieu cun las magnificas chesas signurilas es la vschinauncha da Zuoz renumneda scu la vschinauncha la pü bella d’Engiadin’Ota ed es fich dumandeda tar numerus giasts internaziunels. Fin l’an 2008 ho ün’egna organisaziun da turissem commerzialiso la vschinauncha. Ils 26 november 2006 haun votantas e votants do glüsch verda ad üna fusiun da tuot las societeds da cura in Engiadin’Ota. Uschè s’ho pudieu furmer l’organisaziun da turissem Engadin St. Moritz chi rapreschainta hoz ils interess turistics da Zuoz.
Zuoz posseda hoz 6 hotels cun 366 lets scu eir 1 champ da vacanzas cun 129 lets. Als giasts staun a disposiziun 148 abitaziuns da vacanzas cun ca. 569 lets. Düraunt la stagiun ota quinta Zuoz pü cu 5'000 abitants.
Lets chods
Lets fraids
Totel lets a Zuoz: 6'655
Cun il «La Plaiv Info Guide» as chatta tuot l'important ed interessant a Zuoz ed illa Regiun düraunt l'inviern.
Tar nus a Zuoz as chattan famiglias surtuot bainvgnidas. Üngün miracul: La societed da turissem Svizra ho surdo a Zuoz la marca «Family Destination». Quist sagè da qualited clappan destinaziuns da vacanzas chi drizzan lur spüerta specielmaing sün giavüschs e bsögns dad iffaunts e lur persunas d'accumpagn. Cuort: per vacanzas da famiglia gratagedas dad A fin Z.